Vidar Letho

Vidar Letho (født 5. juni 1974 i Porsgrunn og oppvokst i Skien) er en norsk lærer, standupkomiker, skuespiller, musiker, vokalist, spaltist og foredragsholder. Han har kallenavnet Viddi.

Han er kjent for rollen som Lillebjørn Lien i Hotel Cæsar på TV 2, som Mini-Hank i hardrock/punk-bandet Turboneger, og som utegående reporter i Kanal 24 for Espen Thoresen Hværsaagod-Takkskalduha.

Komiker 
Våren 2000 debuterte Letho som komiker i revyen Morgendagens lærere ved Høgskolen i Bergen. Siden gikk han i lære som stand up komiker hos Reis Deg Komikerklubb. Han fortsatte med standup i klubbsammenheng i Oslo, og var med å opprette en egen standup-klubb i Grenland. I september 2006 satt han opp sitt eget show, Akkurat passe, i Ibsenhuset i Skien, som høstet meget gode kritikker i avisene. Han tok med showet på turné på sørøstlandet sommeren 2007 og i de fire nordligste fylkene sommeren 2008. Han har siden vært å se på klubbscenen på Latter sammen med en rekke andre kjente og mindre kjente komikere.

Med sine 128 centimeter, markedsfører han seg som «Nordens minste standupkomiker».

Spaltist 
Fra 9. januar 2008 til 6. januar 2011 var Letho spaltist i avisa Varden med onsdagskronikken Lethos lille lørdag. Denne spalten hadde som formål å komme med et satirisk skråblikk på Vardens siste nyhetssaker.

TV-opptredener

Diskografi

Singler 
 "Be brave Peter" (2011)
 "Poor lonesome cowboy" (2015)
 "Det æ mæi det vøttø" (2015)

EP 
 "Oktoberblues: The Juke Joint Session" (Diverse artister) (2007)

Eksterne lenker 
 vidarletho.com (hjemmeside)

Norske komikere
Norske musikere
Norske skuespillere
Skuespillere i Hotel Cæsar
Personer fra Porsgrunn kommune
Personer fra Skien kommune
Fødsler i 1974